बालबालिका बेपत्ता हुने क्रम रोकिएन, हराउनेमा बालिका धेरै
काठमाडौँ । दिनहुँ बालबालिका बेपत्ता हुने संख्यामा बृद्धि देखिएको छ । तीमध्ये बालिकाको सङ्ख्या अझ बढी देखिएको छ । महिला बालबालिका तथा ज्येष्ठ नागरिक मन्त्रालयका अनुसार यस आर्थिक वर्षमा २ सय ५२ बालक र ९ सय १७ बालिका बेपत्ता भएका छन् । गत साउनदेखि फागुन मसान्तसम्म हराएका दुई हजार ३८८ बालबालिकामध्ये एक हजार १६९ जना अझै बेपत्ता छन् ।
"हराएका आधा जति बालबालिका भेटिए पनि अन्यको अवस्था अज्ञात हुनेगरेको छ । समग्रमा दैनिक १२ जना बालबालिका बेपत्ता हुने गरेका छन्" उहाँले भन्नुभयो । हराएका बालबालिकाको खोजतलासमा सक्रिय निकाय राष्ट्रिय बालअधिकार परिषद्को तथ्याङ्क अनुसार विगतमा भन्दा आर्थिक वर्ष २०७५-७६ मा विभिन्न सञ्चार माध्यमबाट प्रकाशित बालबालिकासम्बन्धी घटनाहरुको सङ्ख्यामा वृद्धि देखिएको छ ।
सूचना अधिकारी चन्दले भन्नुभयो, "यो जिल्लागत विवरण हो कतिपय बालबालिकाको सही नाम, थर, ठेगाना परिवारका सदस्यले न भनिदिँदा खोजीकार्यमा समस्या भएको छ । केही बालबालिका सुधार गृहमा समेत हुनसक्ने तर खोजीकार्य भइरहेको छ ।" हराएका बालबालिकाको खोजी गर्नेदेखि थप बालबालिका बेपत्ता हुन नदिन अभिभावकले आफ्ना बालबालिको उचित स्यार–सुसार पालन–पोषण गर्नुपर्ने उहाँको सुझाव छ ।